
                                      REPUBLIKA E SHQIPËRISË
                                            BASHKIA PRRENJAS

NJOFTIM PËR VEND TË LIRË PUNE 

Për pranimin në Shërbimin e MZSH-së (sektori për shërbimin e mbrojtjes nga zjarri dhe shpëtimi, Bashkia Prrenjas)

KREU I-Pranimi në Shërbimin e Mbrojtjes nga Zjarri dhe Shpëtimi

Në zbatim të Ligjit nr.152/2015, datë 21.12.2015 “Për shërbimin e mbrojtjes nga zjarri dhe shpëtimi” Kreu III, neni 14,pika 1 “Kriteret e pranimi në nivelin bazë të shërbimit të MZSH-së” dhe neni 15 “Emërimi ,lirimi dhe përjashtimi i personelit të Shërbimit të MZSH-së”; Vendimit të Këshillit të Bashkisë Prrenjas Nr.69, datë 30.12.2021 “Për miratimin e numrit të përgjithshëm të punonjësve të Bashkisë, institucioneve në varësi dhe njësive administrative për vitin 2022”; Vendimi i Kryetarit të Bashkisë “Për miratimin e strukturës organizative të  Bashkisë Prrenjas dhe institucioneve nën varësi bazuar në numrin maksimal dhe kategorinë e pagave të miratuara nga Këshilli Bashkiak për vitin 2022” Bashkia Prrenjas njofton se në Sektorin e MZSH-së ka 2(dy) vende të lira pune në nivelin bazë të këtij shërbimi në pozicionet e mëposhtme: 

1. Asistent Zjarrfikës

KREU II-Përshkrimi i përgjithshëm i vendit të punës.

Shërbimi i MZSH-së është një strukturë e specializuar e gatishmërisë së përhershme, misioni i të cilës është inspektimi, parandalimi me masat e mbrojtjes nga zjarri, ndërhyrja për shuarjen e zjarreve, shpëtimi i jetës, gjësë së gjallë, pronës, mjedisit, pyjeve dhe kullotave në aksidenteve të ndryshme, fatkeqësi natyrore, si dhe në ato të shkatuara nga dora e njeriut. Zjarrfikësi është personi i emëruar në strukturat e shërbimit të MZSH-së, i trajnuar profesionalisht për të ndërhyrë në shuarjen e zjarreve dhe shpëtimin e jetës së njeriut, të gjësë së gjallë dhe pronës. Duhet të njoh dhe te zbatoje orarin e veprimeve, të dije pozicionin në shërbim dhe detyrat e tij funksionale, të jetë në cdo kohë në gadishmëri të lartë për të vepruar në zgjidhjen e situatave që ndodhin, të njoh dhe të zbatojë rregullat e brendshme në stacion dhe të sigurojë paprekshmërinë dhe abuzimin e mjediseve, teknikës, paisjeve etj, të mbajë pastër të gjitha ambjentet që disponon stacioni, të jetë i sjellshëm në komunikim me qytetarët që kërkojnë ndihmë, me kolegët duke pasqyruar një figurë qytetare dhe humane.

Kërkesa të Përgjithshme për pranimin:

1. Të jetë shtetas shqipëtar;

2. Të ketë zotësi të plotë për të vepruar;

3. Të jetë në gjendje të mirë shëndetësore dhe i/e aftë për të kryer detyra me rrezik të shtuar;

4. Të mos jetë i përjashtuar nga shërbimi zjarrfikës, Policia e Shtetit apo nga institucione të tjera;
5. Të ketë mbaruar arsimin e mesëm;

6. Të mos jetë i/e dënuar me vendim të formës së prerë, për kryerjen e një vepre penale me dashje;
7. Të jetë nën moshën 30 (tridhjetë) vjeç;

8. Të jetë i gjatë, jo më pak se 1.70;

9. Të ketë përfunduar testimin fiziko-profesional dhe kursin përkatës pranë Akademisë së Sigurisë osë në qëndra të trajnimit zjarrfikës.

KREU III-Dorëzimi i dokumenteve,  kandidati duhet të dërgojë me postë ose dorazi, pranë Njësisë Përgjegjëse, Bashkia Prrenjas këto dokumenta: 
1. Kërkesë me shkrim drejtuar institucionit të Bashkisë (sektorit të shërbimit të MZSH-së) ;

2. Fotokopje e ID (kartë identiteti);

3. Çertifikatë familjare;

4. Një kopje të jetëshkrimit( CV);

5. Një numër kontakti (e-mail) si dhe adresën e plotë të vendbanimit;

6. Diplomë të njësuar me origjinalin të arsimit të mesëm(minimalisht);  

7. Listë notash të njësuar me origjinalin;

8. Raport mjeko-ligjor nga autoriteti kompetent, që vërteton “gjëndje të mirë shëndetsore dhe i/e aftë fizikisht për të kyer detyra me rrezik të shtuar”;

9. Referencë me karakteristika specifike nga punëdhënësi i fundit ( nëse ka);

10. Vërtetim nga Gjykata e Rrethit Gjyqësor, si dhe nga Prokuroria e Rrethit Gjyqësor;

11. Fotokopje të librezës së punës e njësuar me origjinalin (nëse ka); 

12.  Çertifikata, trajnime profesionale, në fushën e mbrojtjes nga zjarri dhe shpëtimin (nëse ka);

13. Formulari i aplikimit (plotësimi i të cilit bëhet pranë zyrës së menaxhimit të burimeve njerëzore, Bashkia Prrenjas).

Në datën 23.03.2022, do të shpallet lista e verifikimit  paraprak të kandidatëve që do të vazhdojnë konkurimin (në faqen zyrtare të Bashkise, Shërbimin Kombëtar të punësimit  dhe në stendën e informimit të publikut). Këta do të jenë  kanditatët që plotësojnë kushtet e pergjithshme dhe kriteret e aplikimit, të kërkuara më sipër.

Kandidatet  e kualifikuar në lidhje me dokumentacionin e paraqitur do te njoftohen në mënyrë  elektronike /email-mesazh, për daten,vendin dhe orën e zhvillimit të procedurave (Testimin me shkrim, Testin fizik dhe Intervistën me gojë) .
Kandidatët e pa kualifikuar do te njoftohen në mënyrë  elektronike /email-mesazh për arsyet e mos kualifikimit , ata kanë të drejtë të ankohen  në njësinë përgjegjëse, brenda 5 ditëve nga data e njoftimit dhe e shpalljes së listës dhe ankuesi merr përgjigje ,brenda 5 ditëve nga data e depozitimit të saj.

 Fusha kryesore mbi të cilën bazohet konkurimi

· Njohuritë për Kushtetutën e Republikës së Shqipërisë , e azhornuar

· Ligjin nr.139/2015, date 17.12.2015 “Për vetëqeverisjen vendore”

· Ligji nr.152, datë 21.12.2015 ‘Për shërbimin e mbrojtjes nga zjarri dhe shpëtimin”.

· Rregulloren në fuqi të funksionimit të shërbimit të MZSH-së
Procedura e konkurimit do te  vazhdoj ne tre faza:

1: Provimi me shkrim do të bëhen në datën  28.03.2022, në mjediset e Bashkisë Prrenjas  në orën 10-00.
2.Testi i aftësive fizike: i cili përmban, vrapim, peshën/gjatësi dhe testimet  e muskujve, do të zhvillohet në datën 29.03.2022 në mjediset e Sektorit të MZSH-së , në orën 10-00.
3.Intervista me  goje  do të zhvillohet në  datën në datën 30.03.2022, në mjediset e Bashkisë Prrenjas  në orën 11-00.
Kandidatët do të vlerësohen nga “Komisioni i Brendshëm”, i ngritur pranë Bashkise Prrenjas. Totali i pikëve të vlerësimit të kandidatit është 100 pikë , të cilat ndahen përkatësisht: 50 (pesëdhjetë) pikë për testimin me shkrim , 25 (njëzetë e pesë) pikë për intervistën me gojë dhe 25 (njëzetë e pesë) pikë për testin fizik. 

Kandidati  do të  konsiderohet i sukseseshem  nëse merr mbi  70 pikë.
Lista përfundimtare e kandidatëve të përzgjedhur fitues: do të shpallet në faqen zyrtare të Bashkisë Prrenjas, Shërbimin Kombëtar të Punësimit dhe në stendën e informimit të publikut.

Kandidatët e pa kalifikuar kanë të drejtë të ankohen   në njësinë përgjegjëse, brenda 5 ditëve nga njoftimi dhe ankuesi merr përgjigje brenda  5 ditëve nga data e depozitimit të saj.

Kandidati  fitues do të  renditen sipas  numrit të pikeve të marra  dhe përzgjedhja e kandidatëve për tu emëruar do të filloj nga  kandidati fitues që ka mare më shumë pikë.

Njoftimi i fituesit do të shpallet pas përfundimit të afatit të ankimimit . 
KRYETARI I BASHKISË

